17/06/2016 | Administración LocalMunicipal
Santiago de Compostela
Servizo de Contratación
Servizo de xestión de actividades no Centro Xove de Creación Cultural e locais municipais de música para a xuventude de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de xestión de actividades no Centro Xove de Creación Cultural e locais municipais de música para a xuventude de Compostela. REFERENCIA DO EXPEDIENTE: CON/5/2016. TIPO DE LICITACIÓN: 48.708,80 €/ano. PRAZO DE EXECUCIÓN: establécese un prazo de execución de DOUS ANOS. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe (R. D. 773/2015). DOCUMENTACIÓN/INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. “10.3.–Criterios de adxudicación: 1. OFERTA ECONÓMICA. Outorgaráselle a puntuación máxima á oferta económicamente máis vantaxosa para o Concello, segundo o sinalado no parágrafo seguinte: As empresas clasificaranse inicialmente pola orde de mellor a peor, segundo o criterio do “prezo máis baixo”. Obtida a orde de prelación segundo o criterio anterior, outorgaráselle a puntuación máxima (30 puntos) á oferta máis baixa, aplicándolle ao resto das ofertas a fórmula seguinte, para determina-la súa puntuación: Pn = (Pm x Ob) / On Pn: puntuación da oferta. Pm: puntuación máxima posible. Ob: importe da oferta máis baixa. On: importe da oferta que hai que puntuar.2. CALIDADE NO EMPREGO. As propostas que se comprometan, durante todo o período de execución do contrato, a mellorar as condicións contidas no convenio colectivo de aplicación (sector ocio educativo e animación sociocultural, Resolución Dirección xeral de emprego 3 de xullo de 2015):  Valorarase o salario bruto mensual de cada traballador, asignándose a máxima puntuación (5 puntos) á oferta que supoña o pagamento do maior salario bruto e asignarase 0 puntos á oferta que inclúa o menor pagamento do salario bruto, valorándose o resto das ofertas proporcionalmente en porcentaxe.  Compromiso de subrogación do persoal actual: 5 puntos (anexo IV). 3. PLAN DE FORMACIÓN. Valorarase a implementación dun plan de formación específico para os traballadores do servizo obxecto do contrato. A formación deberá estar necesaria e directamente relacionada coas funcións propias do posto a desempeñar polos traballadores. Para a súa valoración os licitadores presentarán unha proposta técnica de actuación, que definirá os obxectivos, contido e número de horas, así como a valoración económica de cada unha das actividades. Asignarase a máxima puntuación (2 puntos) á oferta que teña unha maior valoración económica e asignarase 0 puntos á oferta que inclúa a menor valoración económica, valorándose o resto das ofertas proporcionalmente en porcentaxe.” GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 13 de xuño de 2016. O ALCALDE Asdo.: Martiño Noriega Sánchez